
ЗА ПРЕЦЕНЯВАНЕ НА  НЕОБХОДИМОСТТА ОТ ИЗВЪРШВАНЕ НА ОЦЕНКА НА ВЪЗДЕЙСТВИЕ  ВЪРХУ ОКОЛНАТА СРЕДА

На основание чл. 93, ал. 1, т.1, във връзка с ал. 3 от Закона за опазване на околната среда (ЗООС), чл. 7, ал. 1 и чл. 8, ал. 1 от Наредбата и условията и реда за извършване на оценка на въздействието върху околната среда (Наредбата за ОВОС), чл. 31, ал. 4 и ал. 6 от Закона за биологичното разнообразие (ЗБР), чл. 40, ал. 4 във връзка с ал. 3 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал.1 и 2 от Наредбата за ОС и получено становище на Регионална здравна инспекция (РЗИ) – Плевен.

Р Е Ш И Х

да не се извършва оценка на въздействието върху околната среда (ОВОС) за инвестиционно предложение (ИП): „Закупуване и монтаж на оборудване за преработка на мляко в съществуваща сграда №03366.180.36.4, гр. Белене“ в ПИ № 03366.180.36, гр. Белене, община Белене, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

местоположение: ПИ № 03366.180.36, гр. Белене, община Белене.

възложител: „НАТУРА ПЕРСИН“ ЕООД, ул. „България“ №37, гр. Белене, община Белене; ЕИК: 207358589

характеристика на инвестиционното предложение (ИП): Предмет на направеното инвестиционно предложение е увеличаване на асортимента на произвежданата продукция в съществуващо предприятие за преработка на мляко, без промяна в производствения капацитет на преработка – 1000 л. мляко. За целта е предвидено закупуване и монтаж на технологично оборудване в съществуваща сграда № 03366.180.36.4, гр. Белене, находяща се в ПИ № 03366.180.36, гр. Белене, общ. Белене. Ще се закупи и монтира следното оборудване: сиреноизготвител; агрегат за формоване на кашкавал; оборудване за разфасоване на кисело мляко; измиваща система и лек електрически автомобил. За реализиране на намерението си дружеството ще кандидатства за финансиране по интервенция II.Г.2 „Инвестиции за преработка на селскостопански продукти“ от Стратегическия план за развитие на земеделието и селските райони на Република България за периода 2023–2027 г. Битовите и производствените отпадъчни води се заустват в съществуваща изгребна яма. Не се предвижда изграждане на нова или промяна на съществуваща пътна инфраструктура. Имотът обект на ИП е водоснабден и електрозахранен. Дейността в ИП не е свързана с водовземане и/или ползване на повърхностен и/или подземен воден обект. 
ПИ № 03366.180.36, гр. Белене е с площ 4517 кв. м, трайно предназначение на територията – урбанизирана и начин на трайно ползване - За складова база (съгласно справка в кадастрално – административната информационна система на АГКК).
Сграда № 03366.180.36.4 област Плевен, община Белене, гр. Белене е със застроена площ 405 кв. м и функционална предназначение -  Селскостопанска сграда (съгласно справка в кадастрално – административната информационна система на АГКК).
В обхвата на имота с Решение № 46-ПР/2010 г. на Министъра на околната среда и водите е проведена процедура по реда на Закона за опазване на околната среда, с което е решено да не се извършва ОВОС за ИП „Изграждане на овцеферма за отглеждане на 200 до 500 бр. овце, с обслужващ складово – битов сектор, в ПИ с идентификатор 03366.180.36 по кадастралната карта на местността „Трояне“ в землището на гр. Белене, общ. Белене“.  С решението е съгласувана и промяна предназначението на ПИ № 03366.180.36, гр. Белене.
Съгласно становище на Регионална здравна инспекция, гр. Плевен изх. № ОЗ-01-41/16.10.2026г. за инвестиционното предложение „Закупуване и монтаж на оборудване за преработка на мляко в съществуваща сграда №03366.180.36.4, гр. Белене“ в ПИ № 03366.180.36, гр. Белене, община Белене, по отношение на степента на значимост на въздействието и риска на човешкото здраве не е необходимо извършване на ОВОС. 

За дейността по млекопреработване в регистриран животновъден обект№5930-02.2017г. възложителят не е уведомил на най – ранен етап компетентния орган по околна среда – РИОСВ – Плевен.
В тази връзка дейността по млекопреработване попада в обхвата на т. 7, буква “в” – производство на млечни продукти, от Приложение № 2 към чл. 93, т. 1 на Закона за опазване на околната среда (ЗООС) и подлежи на процедура по преценка на необходимостта от оценка на въздействието върху околната среда (ОВОС). Компетентен орган по процедурата е РИОСВ – Плевен.
ИП, попада в границите на защитена територия по смисъла на Закона за защитените територии, а именно Природен парк “Персина”, обявена със Заповед № РД-684/04.12.2000 г. на МОСВ (ДВ, бр. 105/2000 г.), изменена със Заповед № РД-771/24.09.2020 г. на МОСВ (ДВ, бр. 12/10.02.2020 г.). Съгласно Плана за управление на Природен парк “Персина”, приет с Решение № 77/11.02.2016 г. на МС намерението ще се реализира в „Зона III - Зона за устойчиво ползване  - подзона за устойчиво селско стопанство”.
ИП попада в защитена зона BG0000396 “Персина”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-339/31.03.2021 г. на МОСВ (ДВ бр. 54/29.06.2021 г.), изменена и допълнена със Заповед №РД-1038/03.11.2022 г. на МОСВ (обн. ДВ бр. 89/08.11.2022 г.). 
При извършената проверка за допустимост по реда на чл. 12 от Наредбата за ОС се констатира, че реализацията на предвидената дейност не противоречи на режима на:
-Природен парк “Персина”, определен със Закона за защитените територии, Заповед № РД-684/04.12.2000 г. на МОСВ (ДВ, бр. 105/2000 г.) и План за управление на Природен парк „Персина“  приет с Решение № 77/11.02.2016 г. на МС. 
-реализацията на предвидените дейности не противоречи на режима на защитена зона BG0000396 “Персина” определен със Зап. №РД-339/31.03.2021 г. на МОСВ (ДВ бр. 54/29.06.2021 г.).. 

След преглед на представената информация и на основание чл. 40, ал. 3 от Наредбата за ОС, въз основа на критериите по чл. 16 от нея, е извършена преценка за вероятната степен на отрицателно въздействие, според която ИП няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитена зона “Персина” BG0000396 и може да бъде съгласувано,

М О Т И В И:

І. Характеристики на инвестиционното предложение (размер, засегната площ, параметри, мащабност, обем, производителност, обхват, оформление на инвестиционното предложение в неговата цялост; взаимовръзка и кумулиране с други съществуващи и/или одобрени инвестиционни предложения; използване на природни ресурси, земните недра, почвите, водите и на биологичното разнообразие; генериране на отпадъци; замърсяване и вредно въздействие; риск от големи аварии и/или бедствия, които са свързани с инвестиционното предложение, включително причинени от изменението на климата, в съответствие с научните познания; рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от доп. разпоредби на Закона за здравето).
1. Инвестиционното предложение предвижда закупуване и монтаж на технологично оборудване за преработка на мляко с цел увеличаване на асортимента на произвежданата продукция в съществуващо предприятие за преработка на мляко. ИП не предвижда ново строителство. 
2. Оборудването ще се монтира в съществуваща сграда № 03366.180.36.4, гр. Белене, находяща се в ПИ № 03366.180.36, гр. Белене, общ. Белене, обл. Плевен. 
3. ПИ № 03366.180.36, гр. Белене е с площ 4517 кв. м, трайно предназначение на територията – урбанизирана и начин на трайно ползване - За складова база (съгласно справка в кадастрално – административната информационна система на АГКК). Сграда № 03366.180.36.4 , гр. Белене е със застроена площ 405 кв. м и функционална предназначение - Селскостопанска сграда (съгласно справка в кадастрално – административната информационна система на АГКК).
4. Предлаганата дейност не е свързана с отделяне на емисии от вредни вещества във въздуха, водата и почвата. 
5. Имотът обект на ИП е водоснабден и електрозахранен. 
6. Дейността в ИП не е свързана с водовземане и/или ползване на повърхностен и/или подземен воден обект.
7. Битовите и производствените отпадъчни води се заустват в съществуваща изгребна яма.  
8. Не се предвижда изграждане на нова или промяна на съществуваща пътна инфраструктура. 
9. Реализацията на инвестиционното предложение „Закупуване и монтаж на оборудване за преработка на мляко в съществуваща сграда №03366.180.36.4, гр. Белене“ в ПИ № 03366.180.36, гр. Белене, община Белене, няма да доведе до негативно въздействие върху околната среда и значителен риск за човешкото здраве, съгласно становище на РЗИ – Плевен изх. № ОЗ-01-41/16.10.2026г.

ІІ. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание (съществуващо и одобрено земеползване; относителното изобилие, достъпност, качество и възстановителна способност на природните богатства /включително почва, земни недра, вода и биологично разнообразие/ в района и неговите подпочвени пластове; абсорбционен капацитет на природната среда, като се вземат предвид: мочурища, крайречни области, речни устия; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита)
1. ИП ще се реализира в урбанизирана територия, в съществуваща сграда, поради което не се очаква унищожаване, увреждане или фрагментация на природни местообитания предмет на опазване в ЗЗ “Персина” BG0000396. 
2. Няма вероятност реализацията на ИП да доведе до промяна на видовия състав, числеността и структурата на популациите на видовете, предмет на опазване в защитена зона “Персина” BG0000396. Предвид местоположението и характера на ИП, което ще е с локално въздействие, не се очакват преки или косвени щети върху характеристиките или възможностите за възпроизводство на популациите на видове, предмет на опазване в ЗЗ. В тази връзка ИП няма вероятност да окаже значително отрицателно въздействие по отношение на безпокойство или прогонване на видове, предмет на опазване в ЗЗ, сблъсък или смърт на индивиди, както и негативни изменения в благоприятния им природозащитен статус.
3. С реализацията на ИП не се създават условия и предпоставки за изменение на територии и ключови елементи на околната среда, определящи структурата и естественото функциониране на местообитанията на животинските видове, предмет на опазване в ЗЗ.  
4. Предвид местоположението и характера на ИП, осъществяването и експлоатацията му не предполагат значително и дълготрайно безпокойство следствие шум и усилено антропогенно натоварване на видовете, предмет на опазване в защитената зона, което да доведе до трайно и необратимо прогонване, както и до изменения в структурата и числеността на популациите им. Вероятността за повишаване на нивото на шум в района е основно по време на доставката и монтажа на оборудването и е с ограничен обхват.  
5. Предвидените дейности няма да доведат до промени в структурата, функциите, целостта и природозащитните цели на защитена зона “Персина” BG0000396.
6. Не се очаква значително кумулативно въздействие по отношение на предмета и целите на опазване на защитена зона “Персина” BG0000396, спрямо одобрените до момента планове, програми, проекти и инвестиционни предложения в нея. 
7. При реализацията на ИП не се очаква генериране на шум, емисии и отпадъци във вид и количества, които да окажат значително отрицателно въздействие върху предмета и целите на опазване в защитена зона “Персина” BG0000396.

ІІІ. Тип и характеристики на потенциалното въздействие върху околната среда, като се вземат предвид вероятните значителни последици за околната среда във връзка с критериите по т. І и ІІ по отношение на въздействието на инвестиционното предложение върху елементите по чл. 95, ал. 4 от ЗООС (предвид: степента и пространствения обхват на въздействието /като географски район и брой на населението, които е вероятно да бъдат засегнати/; естеството на въздействието; трансграничния характер на въздействието; интензивността и комплексността на въздействието; вероятността за въздействие; очакваното настъпване, продължителността, честотата и обратимостта на въздействието; комбинирането с въздействия на други съществуващи и/или одобрени инвестиционни предложения; възможността за ефективно намаляване на въздействията).
1. В резултат от реализирането на инвестиционното предложение не се очаква нарушаване качеството и регенеративната способност на природните ресурси в региона на площадката.
2. Териториалният обхват на инвестиционното предложение е в урбанизирана територия, в съществуваща сграда, поради което не се очаква унищожаване, увреждане или фрагментация на природни местообитания предмет на опазване в ЗЗ “Персина” BG0000396.
3. Инвестиционното предложение няма трансграничен характер на въздействие. 

ІV. Обществен интерес към инвестиционното предложение:
1. Община Белене са информирали обществеността за инвестиционното предложение със съобщение поставено на информационното табло и на интернет страницата на общината. 
2. Община Белене са осигурили обществен достъп, на информацията по Приложение № 2, като тя е била обявена в продължение на 14 дни за достъп и за изразяване на становища от заинтересовани лица (от 13.10.2026г. до 27.10.2026г.).
3.Съгласно писмо на Община Белене изх.№32-00-98/27.10.2026г. в законоустановения срок няма изразени устни или писмени възражения от засегнатата общественост срещу реализацията на инвестиционното предложение, в Общинската администрация на гр. Белене, както и в РИОСВ – Плевен.


      
Настоящето решение се отнася само за конкретното заявено предложение и в посочения му обхват. 

Настоящото решение за инвестиционно предложение „Закупуване и монтаж на оборудване за преработка на мляко в съществуваща сграда №03366.180.36.4, гр. Белене“ в ПИ № 03366.180.36, гр. Белене, община Белене, не отменя задълженията на възложителя за изпълнение на изискванията на Закона за опазване на околната среда и другите специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.

На основание чл. 93, ал.7 от ЗООС, при промяна на възложителя, на параметрите на инвестиционното предложение или на някое от обстоятелствата, при които е било издадено решение за преценяване на необходимостта от ОВОС, възложителят или новият възложител уведомява своевременно компетентния орган по околна среда.

Съгласно разпоредбата на чл. 93, ал. 8 от ЗООС, решението губи правно действие, ако в срок 5 (пет) години от датата на издаването му не е започнало осъществяването на инвестиционното предложение.

Решението може да бъде обжалвано в 14-дневен срок от съобщаването му пред Административен съд – Плевен или пред Министъра на околната среда и водите по реда на Административно процесуалния кодекс.
							




С уважение, 

гр. Плевен, ул. “Ал. Стамболийски” 1А, 

